1952-től a "Budapesti Haladás", majd 1956-tól a "Budapesti Honvéd" vívójaként sportolt. Tőr- és kardvívásban egyaránt versenyzett, 1955-től 1966-ig mindkét fegyvernemben szerepelt a magyar válogatottban. Az 1955. évi római világbajnokságon férfi tőrvívásban világbajnoki címet szerzett, és ezzel ő lett a szakág első magyar világbajnoka. Pályafutása alatt összesen tíz világbajnoki érmet nyert. Az 1957. évi párizsi világbajnokságon tagja volt a Czvikovszky Ferenc, Fülöp Mihály, Gyuricza József, Kamuti Jenő, Tilli Endre összeállítású, aranyérmet nyert magyar tőrcsapatnak. Részt vett az 1956. évi, az 1960. évi és az 1964. évi nyári olimpián, ezeken összesen egy harmadik, egy negyedik és egy ötödik helyezést ért el.